Safran Sensing Technologies Norway

Safran Sensing Technologies Norway AS er en norsk produsent og utvikler av MEMS-gyrosensorer med høy presisjon, og er fulleiet av franske Safran Electronics & Defense siden 1. oktober 2021.https://www.sensonor.com/about-sensonor/news/change-of-ownership/ Tidligere het bedriften Sensonor.

Bedriften ble etablert i 2012, da den overtok konkursboet til Sensonor Technologies AS, som ble etablert i 1985 som SensoNor ASA. I 1990-årene var bedriften verdens største produsent av krasjsensorer for kollisjonsputer, men mistet markedsandelen mot årtusenskiftet da nyere teknologi tok over. Sensonor Technologies var videre en del av Infineon Technologies fra juni 2003SmallTimes.com, 23. juni 2003: Infineon: Sensonor agrees to acquisition til 28. februar 2009tu.no, 20. februar 2009: SensoNor igjen på norske hender , da under navnet Infineon Technologies SensoNor AS. I denne perioden var bedriften verdensledende innenfor trykkssensormarkedet for bildekk, med en stor markedsandel. Etter 2009 har bedriften fokusert på MEMS-gyroer med høy presisjon og stabilitet, med gyroproduktene STIM202, STIM210 og IMUen STIM300.sensonor.com, 13. januar 2010: Sensonor announces a breakthrough in MEMS Gyro performance sensonor.com, 24. november 2010: Sensonor launches new Gyro sensor   Bedriften har 63 ansatte og er lokalisert i Vestfold, med produksjonslokaler og kontorer både i Horten og på Skoppum. Administrerende direktør er Valerie Redron.

Historie
Bedriften ble startet i Horten 1. mars 1985, og baserte seg på kompetanse og kunnskap fra Akers Electronics.forskning.no, 10. oktober 2002: Mikroelektronikkens Grand old man 

I 1990-årene hadde bedriften internasjonal suksess med SA20, en sensor for kollisjonsputesystemer. Denne var basert en piezoresistiv bjelke av silisium.hive.no, 20. februar 2009  Rundt 35 millioner sensorer ble solgt over hele verden, og selskapet hadde 60-70 % av markedet for kollisjonsputesensorer i Europa.hibu.no, 20. februar 2009 

Sensonor mislyktes imidlertid i utviklingen av neste generasjons kollisjonsputesensor, kalt SA30, som til slutt ble oppgitt.etn.se 1. april 2000  Omsetningen sank fra 170 mNOK i 1997 til 50 mNOK i 1999.forskning.no, 10. oktober 2002: Mikroelektronikkens Grand old man  Dermed havnet bedriften i store økonomiske problemer og mye børsuro. Dette kulminerte i at bedriften i 2003 ble kjøpt opp av det store tyske elektronikk-konsernet Infineon Technologies AG.SmallTimes.com, 23. juni 2003: Infineon: Sensonor agrees to acquisition

Parallelt med utviklingen av SA30 hadde Sensonor også utviklet en trykksensor, SP12. Denne var beregnet for bruk i TPMS-systemer, det vil si overvåkning av lufttrykk i bildekk. I likhet med tidligere produkter var også denne basert på piezoresistive motstander som var implantert i en silisiumkrystall, men i tillegg var silisiumskiven innkapslet mellom to glasskiver.sensonor.no, 20. februar 2009 TPMS Technology  hive.no 20. februar 2009 Sensonor SW4 intro    Det var denne teknologien som gjorde det norske selskapet interessant for Infineon.SmallTimes.com, 26. juli 2006: Tire sensor maker ready to take U.S. market for a ride  

Senere utviklet Sensonor forbedrede versjoner, SP30 og SP35. Disse var fram til 2009 hovedproduktene til selskapet, men produseres og selges i dag av Infineon.

Rundt årtusenskiftet ble det dessuten utviklet en gyro-sensor, SAR10, som var beregnet på bruk i svenske Autolivs sikkerhetssystemer for sidekollisjonsputer.naeringsavisen.com, 22. november 2000 Sensonor med ny stor kontrakt Denne ble en suksess og ble produsert i stort antall.

MEMS-gyroen STIM210 ble nominert til Årets Ingeniørbragd 2011 av Teknisk Ukeblad, og endte til slutt på andreplass etter å ha vunnet lesernes stemmer.

Sensonor ble slått konkurs 17. februar 2012,tb.no, 17. februar 2012: Teknologibedriften Sensonor konkurs men konkursboet ble solgt til nye eiere fra Sveits og Norge 30. mars samme år og virksomheten ble startet opp igjen.Gjengangeren.no, 30. mars 2012: Nye eiere på Sensonor

Alle aksjer i Sensonor ble 1. oktober 2021 kjøpt av franske Safran.

+ Navn- og eierhistorikk År  Navn  Organisering  Eiere 1985-2003  Sensonor ASA  Allmennaksjeselskap  mange (på Oslo børs) 2003-2009  Infineon Technologies Sensonor AS  Aksjeselskap   Infineon  2009-2012  Sensonor Technologies AS  Aksjeselskap   Harald Høegh (m.fl.) 2012-2021  Sensonor AS  Aksjeselskap   Sensonor Holding (Thomas Bull-Larsen m.fl.) 2021-  Safran Sensing Technologies Norway AS  Aksjeselskap   Safran 

Referanser

Eksterne lenker
 Firmaets nettsted

Kategori:Norske industriselskaper
Kategori:Norske teknologiselskaper
Kategori:Etableringer i 1985
Kategori:Etableringer i 2012